Ερωτικό Φιλί (ταινία, 1995)

Το ***Ερωτικό Φιλί*** (αγγλικά: *French Kiss*) είναι ρομαντική κωμωδία του 1995 σε σκηνοθεσία του Λόρενς Κάσνταν και με πρωταγωνιστές τους Μεγκ Ράιαν και Κέβιν Κλάιν. Το σενάριο έγραψε ο Άνταμ Μπρουκς, το οποίο αφηγείται την ιστορία μιας γυναίκας η οποία πετάει στη Γαλλία για να αντιμετωπίσει τον αρραβωνιαστικό της που έχει φύγει από τη ζωή και μπλέκει σε μπελάδες όταν ο γοητευτικός απατεώνας που κάθεται δίπλα της τη χρησιμοποιεί για να λαθρέψει ένα κλεμμένο διαμαντένιο κολιέ. 

Το *Ερωτικό Φιλί* γυρίστηκε στο Παρίσι, στην περιοχή Προβηγκία-Άλπεις-Κυανή Ακτή της νοτιοανατολικής Γαλλίας και στις Κάννες. Η ταινία κυκλοφόρησε στις Ηνωμένες Πολιτείες στις 5 Μαΐου του 1995 και έλαβε ανάμεικτες κριτικές. Σημείωσε επιτυχία και απέφερε συνολικά έσοδα παγκοσμίως 101.982.854 δολάρια.

Ένα ανεπίσημο ριμέικ της ταινίας στα Χίντι με τίτλο *[[Pyaar To Hona Hi Tha]]* κυκλοφόρησε στις 24 Ιουλίου του 1998. Η κωμική ταινία *[[Vettam]]* του 2004 στα Μαλαγιαλάμ ήταν βασισμένη επίσης στο *Ερωτικό Φιλί*. 

Ήταν η τελευταία ταινία την οποία γύρισε ο κινηματογραφιστής Όουεν Ρόιζμαν πριν τον θάνατό του το 2023.

## Πλοκή
Η καθηγήτρια αμερικανικής ιστορίας Κέιτ ζει στον Καναδά μαζί με τον γιατρό αρραβωνιαστικό της Τσάρλι. Όταν εκείνος την παροτρύνει να τον συνοδεύσει στο Παρίσι για ένα προσεχές συνέδριο, εκείνη αρνείται, εν μέρει λόγω του φόβου της για τις πτήσεις, της δυσανεξίας της στη λακτόζη και επειδή εκκρεμεί η αίτησής της να γίνει καναδή πολίτης.

Αφού πέρασαν μερικές ημέρες, ο Τσάρλι τηλεφωνεί στην Κέιτ, λέγοντάς της ότι έχει ερωτευτεί μια Γαλλίδα, την Ζουλιέτ και ότι δεν θα επιστρέψει. Αποφασισμένη να τον κερδίσει πίσω, η Κέιτ επιβιβάζεται σε μια πτήση για το Παρίσι και κάθεται δίπλα στον ειρωνικό Γάλλο Λουκ Τεϊσιέ, που αντιπαθεί αμέσως. Ο Λικ προέρχεται από οικογένεια οινοποιών και λαθρεύει ένα κλεμμένο διαμαντένιο κολιέ σε ένα αμερικανικό αμπέλι. Σχεδιάζει να πουλήσει το κολιέ και να χρησιμοποιήσει το αμπέλι για να δημιουργήσει τον δικό του αμπελώνα. Γνωρίζοντας ότι είναι απίθανο να ερευνήσουν την Κέιτ στο τελωνείο, τα κρύβει στην τσάντα της.

Στο αεροδρόμιο του Παρισιού, ο Λουκ εντοπίζεται από τον επιθεωρητή Ζαν-Πολ Καρντόν, που του προσφέρει μέσο μεταφοράς για το σπίτι και ψάχνει την τσάντα του για σημάδια εγκληματικότητας. Ο Καρντόν γνωρίζει το επάγγελμα του Λουκ, όμως τον ενθαρρύνει να σταματήσει και είναι απρόθυμος να τον συλλάβει επειδή ο Λουκ κάποτε είχε σώσει τη ζωή του.

Η Κέιτ περιμένει τον Τσάρλι στο λόμπι του ξενοδοχείου του, όμως λιποθυμάει όταν τον βλέπει να φιλάει την όμορφη, λαμπερή Ζουλιέτ. Ένας Γάλλος κλέφτης, ο Μπομπ, κλέβει τις αποσκευές της ενώ εκείνη ήταν αναίσθητη. Ο Λουκ φτάνει για να πάρει το κλήμα και το κολιέ και βοηθά την Κέιτ να αναγνωρίσει τον κλέφτη, που είναι γνωστός του Λουκ. Στο διαμέρισμα του Μπομπ, εκείνος παραδέχεται ότι πούλησε το διαβατήριό της και χάρισε τα ρούχα της, όμως το κλήμα είναι ακόμα εκεί.

Η Κέιτ προσπαθεί να λάβει βοήθεια από τις πρεσβείες της Αμερικής και του Καναδά, αλλά αυτές της αρνούνται την παροχή βοήθειας, καθώς ζήτησε καναδική υπηκοότητα χωρίς να αποκαλύψει προηγούμενη καταδίκη για κακούργημα για κατοχή μαριχουάνας. Κλείνει εισητήριο σε ένα τρένο για τις Κάννες για να κυνηγήσει τον Τσάρλι, που ταξιδεύει με την Ζουλιέτ για να συναντήσει τους γονείς της. Ο Λουκ, έχοντας ανακαλύψει ότι το κολιέ δεν βρίσκεται μαζί με το κλήμα και πως πρέπει να βρίσκεται στην τσάντα της Κέιτ, φτάνει και προσποιείται ότι ενδιαφέρεται να τη βοηθήσει να κερδίσει πίσω τον Τσάρλι.

Εκείνη τη νύχτα, η Κέιτ φιλάει τον Λουκ στον ύπνο της. Εκείνος διαταράσσεται όταν συνειδητοποιεί την έλξη την οποία αισθάνεται γι' αυτήν. Το πρωί, η Κέιτ περιγράφει ένα «νόστιμο όνειρο», ενώ δοκιμάζει άφθονες ποσότητες γαλλικού τυριού, οι οποίες σύντομα την κάνουν να αρρωστήσει. Το ζευγάρι κατεβαίνει από το τρένο στο Λα Ραβέλ στο Πολχαγκέτ, που ο Λουκ παραδέχεται απρόθυμα πως είναι η πόλη καταγωγής του. Πηγαίνει την Κέιτ στον αμπελώνα της οικογένειάς του. Εκείνη μαθαίνει για την οικογένειά του και ότι εκείνος έχασε τα δικαιώματά του στον οικογενειακό αμπελώνα σε ένα παιχνίδι πόκερ, αλλά είναι γνώστης του κρασιού και είναι σαφώς παθιασμένος μ' αυτό. Καθώς επιβιβάζονται στο τρένο για τις Κάννες, η Κέιτ αποκαλύπτει παιχνιδιάρικα ότι βρήκε το κολιέ.

Ο Λουκ συμβουλεύει την Κέιτ να μιμηθεί τις ρομαντικές συμπεριφορές των Γαλλίδων, φερόμενη αδιάφορα απέναντι στους άντρες και παίζοντας το δύσκολη. Η Κέιτ πλησιάζει τον Τσάρλι και την Ζουλιέτ στην παραλία. Παραδέχεται πως ήρθε στη Γαλλία για να κερδίσει πίσω τον Τσάρλι, αλλά τώρα ισχυρίζεται ότι ο Λουκ είναι ο εραστής της και πως έχει συνειδητοποιήσει ότι η ζωή την οποία έχτιζε με τον Τσάρλι ήταν βαρετή και δεν την ενδιέφερε πλέον. Το ίδιο απόγευμα, ο Κάρντον πλησιάζει την Κέιτ, λέγοντάς της ότι το κολιέ είναι κλεμμένο και της ζητά να του το παραδώσει ώστε να μην συλληφθεί ο Λουκ. Εκείνη τον πείθει να την αφήσει να πουλήσει το κολιέ στον Καρτιέ.

Η Κέιτ έχει δείπνο με τον Τσάρλι ώστε να συζητήσουν τις λεπτομέρειες για την διανομή της κοινής τους περιουσίας στον Καναδά. Αυτός ενθουσιάζεται με την νεοαποκτηθείσα αδιαφορία της απέναντι σε αυτόν, ενώ ο Λουκ αποσπά την προσοχή της Τζουλιέτ. Η Κέιτ και ο Τσάρλι επιστρέφουν στο δωμάτιό της, αλλά εκείνη απορρίπτει τις προτάσεις του, συνειδητοποιώντας ότι δεν τον αγαπάει πια. Ο Λουκ πάει στο κρεβάτι με την Τζουλιέτ, αλλά σταματά όταν την αποκαλεί «Κέιτ».

Το επόμενο πρωί, η Κέιτ λέει στον Λουκ ότι κέρδισε πίσω τον Τσάρλι. Επιστρέφει το κολιέ στον Κάρντον και έπειτα δίνει στον Λουκ μια επιταγή, υποτίθεται από τον Καρτιέ, που στην πραγματικότητα είναι μια επιταγή με όλες τις οικονομίες της. Μετά φεύγει με την ευγνωμοσύνη του Λουκ και κατευθύνεται προς το αεροδρόμιο. Ο Κάρντον πλησιάζει τον Λουκ, που βλέπει τον Τσάρλι και την Ζουλιέτ να συμφιλιώνονται και του αποκαλύπτει τι έχει κάνει η Κέιτ γι' αυτόν. Ο Λουκ βρίσκει την Κέιτ στο αεροπλάνο και της ομολογεί πως την αγαπάει. Τελευταία φορά φαίνονται να φιλιούνται με πάθος στον αμπελώνα που τώρα έχουν μαζί.

## Διανομή ρόλων
* Μεγκ Ράιαν ως Κέιτ
* Κέβιν Κλάιν ως Λουκ Τεϊσιέ
* Τίμοθι Χάτον ως Τσάρλι Λίτον
* Ζαν Ρενό ως Επιθεωρητής Ζαν-Πολ Καρντόν
* Φρανσουά Κλουζέ ως Μπομπ
* Σούζαν Άνμπεχ ως Ζουλιέτ
* Μαρί-Κριστίν Άνταμ ως μητέρα της Ζουλιέτ
* Ζαν-Πολ Ζοπάρ ως πατέρας της Ζουλιέτ
* Ρενέ Χάμφρεϊ ως Λίλι
* Μάικλ Ράιλι ως M. Κάμπελ
* Λορέν Σπιλβόγκελ ως Θυρωρός
* Βίκτορ Γκαριβιέρ ως Όκταβ
* Ελίζαμπεθ Κομελίν ως Κλερ
* Τζούλι Λέιμποβιτς ως Ολίβια
* Μικέλ Μπράουν ως Λοχίας Πάτον
* Κλαούντιο Τοντεσίνι ως Αντουάν Τεϊσιέ
* Τζέρι Χαρτ ως Χερμπ
* Τομασίν Χάινερ ως μαμά
* Μπάρμπαρα Σαλτζ ως ένα κορίτσι με μορφασμό
* Κλεμέν Σιμπόνι ως ένα αγόρι με μορφασμό
* Άνταμ Μπρουκς ως Τέλειος Επιβάτης
* Πατρίς Ζουίφ ως Επίσημη Γαλλικού Τελωνείου
* Ζαν Κορσό ως υπάλληλος Γραφείου του Ξενοδοχείου Γεώργιος Ε’
* Φρανσουά-Χαβιέ Τίλμαντ ως σερβιτόρος ξενοδοχείου
* Γουίλιαμς Ντιόλς ως σερβιτόρος παραλίας
* Μάικ Τζονς ως Λουσιέν
* Γκισλέν Ζουλιό ως σύζυγος του Ζαν-Πολ Καρντόν 
* Αλέν Φρερό ως Ηλικιωμένος Άνθρωπος

## Παραγωγή

### Προπαραγωγή
Ο πρωταγωνιστικός ρόλος του Λουκ αρχικά γράφτηκε για τον Ζεράρ Ντεπαρντιέ, όμως ο Κέβιν Κλάιν δέχτηκε τον ρόλο όταν ο πρώτος δεν ήταν διαθέσιμος για την ταινία. 

### Γυρίσματα
Τα κύρια γυρίσματα πραγματοποιήθηκαν από τις 17 Σεπτεμβρίου έως τις 22 Δεκεμβρίου του 1994. Το *Ερωτικό Φιλί* γυρίστηκε κυρίως στο Παρίσι, στο διαμέρισμα Αλπ-Μαριτίμ στην περιοχή Προβηγκία-Άλπεις-Κυανή Ακτή της νοτιοανατολικής Γαλλίας και στις Κάννες.

Στο Παρίσι, οι σκηνές γυρίστηκαν στο ξενοδοχείο Γεώργιος Ε’, όπου η Κέιτ συναντά τον αλαζόνα θυρωρό. Το λόμπι του ξενοδοχείου χρησιμοποιήθηκε για τη σκηνή όπου ο μικροκλέφτης Μπομπ κλέβει την τσάντα της Κέιτ όταν εκείνη λιποθυμάει. Αρκετές σκηνές δείχνουν τον Πύργο του Άιφελ στο βάθος - το μόνο σημείο το οποίο η Κέιτ λαχταρά να δει περισσότερο αλλά το χάνει. Ένας τηλεφωνικός θάλαμος στα Ηλύσια Πεδία κοντά στην Αψίδα του Θριάμβου χρησιμοποιήθηκε για τη σκηνή όπου η Κέιτ τηλεφωνεί στη μητέρα του Τσάρλι. Σκηνές γυρίστηκαν επίσης στην Αμερικανική Πρεσβεία στην οδό 2 της Λεωφόρου Γκάμπριελ και στην Καναδική Πρεσβεία στην οδό 35 της Λεωφόρου Μονταίν. Η σκηνή όπου ο Λουκ πετάει χρήματα στο πεζοδρόμιο γυρίστηκε στη γωνία των οδών Πολ-Αλμπέρ και Φετριέ στη Μονμάρτρη.

Οι σκηνές οδήγησης στο Παρίσι γυρίστηκαν μπροστά από το Λούβρο κοντά στην Πυραμίδα του Λούβρου, κατά μήκος του ποταμού Ντρουά και στην οδό ντε Ροζιέ, εκεί όπου ο Λουκ οδηγεί σε έναν στενό, ελικοειδή πλακόστρωτο δρόμο. Επιπλέον σκηνές στο Παρίσι γυρίστηκαν στην Βασιλική της Σακρέ-Κερ στη Μονμάρτρη, στο Grande Pharmacie de la Place Blanche στην οδό 5 Πλας Μπλανς, στο Τροκαντερό και στην Πλας ντε Αμπεσέ, όπου η Κέιτ και ο Λουκ συζητούν το «μικρό του πρόβλημα». Η τελευταία σκηνή που γυρίστηκε στο Παρίσι ήταν στον σιδηροδρομικό σταθμό Γκάρι Σαιν-Λαζάρ, όπου ο Λουκ καταδιώκεται από τον επιθεωρητή Ζαν-Πολ Κορντόν ενώ προσπαθεί να επιβιβαστεί σε ένα τρένο το οποίο κατευθύνεται νότια προς τις Κάννες. 

Στην περιοχή Προβηγκία-Άλπεις-Κυανή Ακτή, το μικρό χωριό Βαλμπόν, το οποίο βρίσκεται σε απόσταση περίπου δεκαπέντε λεπτών βόρεια από τις Κάννες, χρησιμοποιήθηκε για αρκετές σκηνές, συμπεριλαμβανομένης αυτής όπου ο Λουκ μάχεται με τον αδελφό του στην κεντρική πλατεία του χωριού μπροστά από το Hotel les Armoiries, ένα κτίριο του 17ου αιώνα. Άλλες σκηνές γυρίστηκαν στον σιδηροδρομικό σταθμό και σε κοντινούς αμπελώνες γύρω από τη Λα Ραβέλ, 84240 Λα Τουρ-ντ'Αιγκ. Ο σιδηροδρομικός σταθμός κοντά στο Μεϊράργκ, Μπους-ντι-Ρον, χρησιμοποιήθηκε επίσης για μία σκηνή.

Στις Κάννες, χρησιμοποιήθηκαν αρκετά εξωτερικά πλάνα του ξενοδοχείου Κάρλτον για να αναπαραστήσουν τον τόπο διαμονής των τεσσάρων κύριων χαρακτήρων. Υπάρχουν εσωτερικές σκηνές του λόμπι και της μπρασερί οι οποίες χρησιμοποιούνται για το πρωινό. Άλλες σκηνές οι οποίες γυρίστηκαν εδώ περιλαμβάνουν την παραλία μπροστά από το ξενοδοχείο μαζί με την παρακείμενη προκυμαία - ιδιαίτερα την μπουτίκ Καρτιέ στην επόμενη γωνία. Οι σκηνές τρύγου γυρίστηκαν στο Σατό Βαλ Ζοανί στο Περτουί, στο Βοκλίζ. Οι σκηνές στούντιο γυρίστηκαν στα Paris Studios Cinéma.

### Τίτλος
Η ταινία αρχικά είχε τον τίτλο *Paris Match*, ένα λογοπαίγνιο με το όνομα του διάσημου γαλλικού περιοδικού ειδήσεων. Ωστόσο, ο τίτλος έπρεπε να αλλάξει αφού ο Μπίλι Κρίσταλ την αμφισβήτησε στην MPAA ως πολύ κοντινό σε αυτόν της δικής του ρομαντικής κωμωδίας *[[Όταν Κάποιον Αγαπάς]]* η οποία είχε ως κεντρική τοποθεσία το Παρίσι και κυκλοφόρησε μόλις δύο εβδομάδες αργότερα. 

### Μουσική υπόκρουση
Το *French Kiss Original Soundtrack* κυκλοφόρησε από την Mercury Records σε CD στις 9 Μαΐου 1995. Έφτασε μεχρι την θέση 170 στο ''Billboard'' 200. 
 

## Κυκλοφορία

### Κριτική ανταπόκριση
Όταν κυκλοφόρησε το *Ερωτικό Φιλί* στις Ηνωμένες Πολιτείες στις 5 Μαΐου 1995,  έλαβε ανάμεικτες κριτικές. Στην κριτική του στην *San Francisco Chronicle*, ο Μικ ΛαΣαλ έγραψε ότι ο σκηνοθέτης Λόρενς Κασντάν «παίρνει αυτό που θα μπορούσε να είναι μια αφράτη κωμωδία με πολλές περιπλοκές στην πλοκή και γραφικά τοπία και αντ' αυτού εστιάζει στα σημαντικά πράγματα: στους χαρακτήρες που υποδύονται ο Ράιαν και ο Κλάιν και στο πώς τυχαίνει να αισθάνονται». Ο ΛαΣαλ επαίνεσε επίσης την αίσθηση της διακριτικής κωμωδίας του Κασντάν:
 Ο ΛαΣαλ βρήκε την ερμηνεία του Κλάιν «εξαιρετική» και ότι όχι μόνο τελειοποίησε την προφορά αλλά και «τους ρυθμούς ομιλίας και τον τρόπο επίσης». Ο ΛαΣαλ επαίνεσε επίσης τον κωμικό συγχρονισμό του Ράιαν, που «συνεχίζει να συναρπάζει». 

Στην κριτική της στην *Washington Post*, η Ρίτα Κέμπλεϊ, έδωσε μια ανάμεικτη κριτική, έγραψε ότι η ταινία «δεν είναι τόσο παθιασμένη όσο υποδηλώνει ο τίτλος - στην πραγματικότητα, είναι επιφανειακή - αλλά η Ράιαν και ο Κέβιν Κλάιν, ως το ελκυστικό αντίθετό της, είναι ακαταμάχητοι μαζί». Η Κέμπλεϊ χειροκρότησε τις ερμηνείες:
 Στην κριτική του για την *Chicago Sun-Times*, ο Ρότζερ Ίμπερτ έγραψε ότι: «Οι χαρακτήρες σε αυτή την ταινία μπορεί να μοιάζουν με ενήλικες, όμως σκέφτονται σαν έφηβοι». Αν και αναγνώρισε ότι η ταινία είχε την γοητεία της —το Παρίσι και οι Κάννες είναι «δύο από τις πιο φωτογενείς πόλεις στη γη»— ο Ίμπερτ κατέληξε στο συμπέρασμα ότι: «Ο Γάλλος ο οποίος υποδύεται ο Κλάιν δεν είναι κατά κάποιο τρόπο αρκετά κοσμικός και η ηρωίδα της Ράιαν δεν μας πείθει ποτέ ότι αγάπησε τον αρραβωνιαστικό της εξαρχής». 

Στην κριτική της για τους *New York Times*, η Τζάνετ Μάσλιν αποκάλεσε την ταινία μια «ρομαντική κωμωδία με ελάχιστα κάποιο γέλια ή κάποια σπίθα και με ρυθμό ο οποίος την κάνει να φαίνεται μεγαλύτερη σε διάρκεια από την προηγούμενη δουλειά του κ. Κάσνταν, *[[Γουάιτ Ερπ|Γουάιατ Ερπ]]* ». 

Ο ιστότοπος συγκέντρωσης κριτικών *[[Rotten Tomatoes]]* έδωσε στην ταινία βαθμολογία 48% βασισμένη σε αξιολογήσεις 27 κριτικών με σταθμισμένο μέσο όρο 5,6/10. Η συναίνεση συνοψίζει: «Το *Ερωτικό Φιλί* είναι αφρώδες σαν καλή σαμπάνια, αλλά το πνεύμα του σβήνει σε μια ταινία η οποία δεν είναι τόσο μεθυστική όσο οι πρωταγωνιστές της».  Στο Metacritic, έναν άλλο ιστότοπο συγκέντρωσης κριτικών, η ταινία έχει σταθμισμένο μέσο όρο 50 στα 100 βασισμένο σε 14 κριτικούς, υποδεικνύοντας «μικτές ή μέτριες» κριτικές.  Το κοινό το οποίο συμμετείχε σε δημοσκόπηση του CinemaScore έδωσε στην ταινία μέση βαθμολογία "B+" σε κλίμακα από το A+ μέχρι το F. 

### Box office
Η ταινία εισέπραξε 38.896.854 δολάρια στις Ηνωμένες Πολιτείες και επιπλέον 63.086.000 δολάρια στις διεθνείς αγορές, φτάνοντας σε συνολικά έσοδα τα 101.982.854 δολάρια. 

### Βραβεία και υποψηφιότητες

## Οικιακά μέσα
Το *Ερωτικό Φιλί* κυκλοφόρησε στις Ηνωμένες Πολιτείες σε βίντεο στις 6 Φεβρουαρίου του 1996. Κυκλοφόρησε σε μορφή DVD από την 20th Century Fox στις 18 Ιανουαρίου 2000  και σε μορφή Blu-ray από την 20th Century Fox στις 8 Ιανουαρίου του 2013. 

## Σημειώσεις

## Παραπομπές

## Εξωτερικοί σύνδεσμοι

* 
* 
Κατηγορία:Ταινίες παραγωγής PolyGram Filmed Entertainment
Κατηγορία:Ταινίες γυρισμένες στο Παρίσι
Κατηγορία:Ταινίες τοποθετημένες στο Παρίσι
Κατηγορία:Ταινίες με μουσική σύνθεση Τζέιμς Νιούτον Χάουαρντ
Κατηγορία:Βρετανικές αισθηματικές κωμικές ταινίες
Κατηγορία:Αμερικανικές ρομαντικές κωμικές ταινίες
Κατηγορία:Ταινίες παραγωγής 20th Century Fox
Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1995